Document ID: 31992R3527

KOMISSION ASETUS (ETY) N:o 3527/92,
annettu 7 päivänä joulukuuta 1992,
kalastustuotealan tuottajajärjestöjen ja niiden yhdistysten hyväksynnän myöntämistä ja peruuttamista koskevista ehdoista ja menettelystä annetun asetuksen (ETY) N:o 2062/80 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kalastustuotealan tuottajajärjestöjen hyväksymisestä 19 päivänä tammikuuta 1976 annetun neuvoston asetuksen (ETY) N:o 105/76(), sellaisena kuin se on viimeksi muutettuna komission asetuksella (ETY) N:o 3940/87(), ja erityisesti sen 2 artiklan 2 kohdan,
sekä katsoo, että
asetuksessa (ETY) N:o 105/76 säädetään tuottajajärjestön hyväksymisen ehdoksi, että tämän on osoitettava harjoittavansa riittävän vireää taloudellista toimintaa vähimmäistuotantomääränä mitattuna.
komission asetuksessa (ETY) N:o 2062/80(), sellaisena kuin se on viimeksi muutettuna asetuksella (ETY) N:o 685/90(), on vahvistettu tuottajajärjestölle vuotuinen vähimmäistuotantomäärä ottaen huomioon sen jäsenten pääasiallisesti harjoittama kalastusmuoto,
kalastuksen tuotanto-olosuhteet vaihtelevat erityisesti seuduittain; tiettyjen kalastuspaikkojen kaukainen sijainti purkaussatamista on omiaan kasvattamaan näihin satamiin perustettujen tuottajajärjestöjen jäsenten pyyntimatkojen keskimääräistä pituutta; tällaisessa tapauksessa pyyntiponnistuksen rajoittamistoimenpiteillä estetään kyseisiä tuottajia lisäämästä saaliiden määrää; olisi erityisen tarkoituksenmukaista suosia tuotannon järjestelyä alueilla, joilla kalastustoimintaa harjoitetaan vaikeissa olosuhteissa; sen vuoksi olisi annettava jäsenvaltioille lupa mukauttaa tiettyjen kalastusmuotojen vähimmäistuotantomäärät tietyissä rajoissa paikallisiin olosuhteisiin soveltuviksi,
tämän vuoksi olisi tarpeen muuttaa asetusta (ETY) N:o 2062/80, ja
tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2062/80 2 artiklan 2 kohtaan kolmas luetelmakohta seuraavasti:
"- alhaisemmat vähimmäismäärät järjestöille, joiden jäsenet tekevät keskimäärin yli 9 päivää kestäviä pyyntimatkoja kalastusalueiden ja purkaussatamien pitkän välimatkan vuoksi. Nämä vähimmäismäärät eivät saa kuitenkaan olla alle 8 000 purkauspainotonnia vuodessa."
2 artikla
Tämä asetus tulee voimaan seitsemäntenä päivänä siitä, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä joulukuuta 1992.

Labels: 7
6